लेखक और इतिहासकार रामचंद्र गुहा ने देश भर में चल रहे छापे और मानवाधिकार कार्यकर्ताओं की गिरफ्तारी पर सरकार की आलोचना की. उन्होंने सरकार के इस कदम को 'क्रूर, सत्तावादी, दमनकारी, मनमाना और अवैध' कहा. पांच प्रसिद्ध मानवाधिकार कार्यकर्ताओं और बुद्धिजीवियों की गिरफ्तारी के बाद गुहा ने इसके लिए 'सत्तारूढ़ सरकार के कॉर्पोरेट क्रोनियों' को दोषी ठहराया है. ये लोग आदिवासियों की भूमि, वन और खनिज संसाधनों को कब्जा करना चाहते हैं. उन्होंने कहा कि इन कार्यकर्ताओं की गिरफ्तारी का सीधा सा मतलब है कि आदिवासियों के एकमात्र प्रतिनिधित्व को रास्ते से हटना.